На основу Решења о банкротству стечајног судије Привредног суда у Краљеву, број предмета Ст.бр. 21/2014 од 04.03.2015. године, а у складу са чланoвима 131., 132. и 133. Закона о стечају («*Службени гласник Републике Србије» број 104/2009*) и Националним стандардом број 5 о начину и поступку уновчења имовине стечајног («*Службени гласник Републике Србије» број 13/2010.*), стечајни управник стечајног дужника

Друштво са ограниченом одговорношћуза инжењеринг и трговину

**''КОДЕКС'' у стечају**, Краљево, МБ: 07381816; ПИБ: 101769961

**ОГЛАШАВА**

**Продају покретне и непокретне имовине јавним надметањем**

**Предмет продаје** је имовина распоређена по следећим целинама:

**Целина I** непокретност: земљиште са комплетним грађевинским објектом за бетонску базу са звездом са 5 фракција и темељом за челични силос удаљена од пута Краљево – Чачак, Ибарска магистрала, 60-ак метара. Непокретност се састоји од КП 1879/2, 1879/96 и 1879/97 укупне површине 66.74 ара, лист непокретности 1158 КО Адрани. Пољопривредно земљиште, приватна својина, обим власништва 1/1.

Почетна цена је: 5.400.000,00 динара Депозит је: 3.290.280,00 динара

Корак у надметању: 800.000,00 динара

**Целина II** непокретност: Гаражно место број 5 у улици Цара Лазара број 8, површине 14 м2, КП 650/1 КО Краљево, лист непокретности 8798 КО Краљево. Налази се у подземном делу стамбено пословног центра.

Почетна цена је: 120.000,00 динара Депозит је: 96.000,00 динара

Корак у надметању: 20.000,00 динара

**Целина III** непокретност: Гаражно место број 6 у улици Југ Богданова број 49, површине 13 м2, КП 356 КО Краљево, лист непокретности 508 КО Краљево. Налази се у подземном делу стамбено пословног центра.

Почетна цена је: 120.000,00 динара Депозит је: 96.000,00 динара

Корак у надметању: 20.000,00 динара

**Целина IV** покретне ствари: залихе по спецификацији 1 (грађевински материјал ставке по редном броју од 1 до 104, која се налази на пописном месту у Адранима и у дворишту закуподавца у Краљеву) и 2 (грађевински материјал ставке по редном броју од 1 до 30, који се налази на пописном месту у Адранима и у дворишту закуподавца у Краљеву);

Почетна цена је: 230.000,00 динара Депозит је: 176.518,80 динара

Корак у надметању: 40.000,00 динара

Право на учешће имају сва правна и физичка лица која:

1. након добијања профактуре, изврше уплату ради откупа продајне документације у износу од 10.000,00 динараза целину под редним бројем 1, 5.000,00 динара за целине под редним бројем 2 и 3 и 3.000,00 динара за целину 4. Профактура се може преузети сваког радног дана у периоду од 09:00 до 13:00 часова по претходном договору са стечајним управником.
2. уплате депозит, назначен испод сваке појединачне целине, на текући рачун стечајног дужника број: 170-39002538028-41 код UniCredit Bank ад Београд, филијала Краљево, закључно са 29.06.2015. године до 14:00 часова или положе неопозиву првокласну банкарску гаранцију наплативу на први позив. У случају да се као депозит положи првокласна банкарска гаранција, оргинал исте се ради провере мора доставити стечајном управнику заједно са Обрасцем пријаве, најкасније 29.06.2015. године ради провере до 13:00 часова. У случају да на јавном надметању победи Купац који је депозит обезбедио банкарском гаранцијом, исти мора измирити износ депозита у року од 48 сати од дана јавног надметања, а пре потписивања купопродајног уговора, након чега ће му бити враћена гаранција;
3. потпишу изјаву о губитку права на враћање депозита. Изјава чини саставни део продајне документације.

Након уплате депозита а најкасније 29.06.2015. године до 14:00 часова, потенцијални купци, ради правовремене евиденције, морају предати образац пријаве за учешће на јавном надметању и изјаву о губитку права на повраћај депозита, стечајном управнику.

**Јавно надметање** одржаће се дана 06.07.2015. **године** у 10:00 **часова** у просторијама Привредног суда у Краљеву, улица Цара Душана број 41.

**Регистрација учесника** почиње два сата пре почетка јавног надметања а завршава се 10 минута пре почетка јавног надметања, односно у периоду од 08:00 до 09:50 часова, на истој адреси**.**

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутни),
2. отвара јавно надметање читајући правила надметања,
3. позива учеснике да истакну понуду на оглашену цену, коју су спремни да плате,
4. одржава ред на јавном надметању,
5. проглашава купца када ниједна друга странка не истакне већу цену од последње понуђене цене,
6. потписује записник.

Купопродајни уговор се потписује у року од 3 дана од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од 8 дана од дана потписивања купопродајног уговора. Тек након уплате купопродајне цене од стране Купца и након добијања потврде од стране стечајног дужника о извршеној уплати у целости, исти стиче право на укњижбу непокретности, док код покретне имовине Купац стиче право власништва моментом уплате купопродајне цене.

Свако лице које је стекло право на учешће у складу са условима прописаним овим огласом, губи право на депозит у складу са Изјавом о губитку права на враћање депозита.

Ако проглашени Купац не потпише записник, купопродајни уговор или не уплати купопродајну цену у прописаним роковима и на прописан начин, као и у свим другим случајевима предвиђеним Изјавом о губитку права на враћање депозита губи право на повраћај депозита, а за Купца се проглашава други најбољи понуђач.

Имовина се купује у виђеном стању и може се разгледати након откупа продајне документације, а најкасније 7 дана пре заказане продаје сваким радним даном од 09:00 до 14.00 часова уз претходну најаву на телефон 064.32.44.577.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 3 дана од дана јавног надметања.

Другом најбољем понуђачу на јавном надметању, депозит (гаранција) се враћа у року од 3 дана од дана уплате купопродајне цене од стране проглашеног купца.

Порези и трошкови се додају на постигнуту купопродајну цену.

Oвлашћено лице: стечајни управник Мирко Петровић, контакт телефон: 064.32.44.577